Szentgyörgyi Zsuzsa Hajnóczy Péternek
Szentgyörgyi Zsuzsa, levél, képeslap, távirat, életrenddel kapcsolatos jegyzet, HP00260
Zsuzsa Szentgyörgyi, letter, postcard, telegram, note, HP00260
Szentgyörgyi Zsuzsa személyes tárgyú levelei, képeslapjai, táviratai és egyéb üzenetei Hajnóczy Péternek. A levelek 1969 decembere és 1975 januárja között keletkeztek, a 14 darab fennmaradt egyéb üzenet (életrenddel kapcsolatos jegyzet) közül egyik sem datált, boríték nem tartozik hozzájuk, a tartalmuk alapján a közös háztartásban keletkeztek és életviteli dolgokkal (bevásárlás, főzés, találkozók, telefonok egyeztetése stb.) kapcsolatosak, vagyis feltehetően 1972–1973-ban keletkeztek. A táviratok között fennmaradt egy dísztávirat, eszerint házasságkötésük 1971 vagy 1972 augusztusában történt, 1974–1975-ben pedig már a válás volt némely levél témája. A szakítást bejelentő három oldal terjedelmű, kék tollal írt, dátum nélküli levelet középen félbetépték. A levelek egyébként egy szélsőségesen terhelt, rövid életű házasság dokumentumai, amelyekben Szentgyörgyi egyebek mellett utal a terhességmegszakítás kényszerű eseményére, illetve említi Hajnóczy "borzalmas" állapotát és a Völgy utcai kezelés lehetőségét – 1868 és 2007 között ezen a helyen működött az Országos Pszichiátriai és Neurológiai Intézet. Az elvesztett gyerek motívuma a Mozgó Világ 1981. augusztusi számában megjelent Dinamit című dráma egyik visszatérő eleme: "megöljük a gyerekünket".
A dokumentumok a 2018-as digitalizálás alkalmával közös borítékban voltak a Pannónia Szálloda és Vendéglátó Vállalatnál keletkezett számlákkal és a Szentgyörgyiről készült fényképekkel. A borítéknak a 6.11-es jelzetet adta a Szegedi Hajnóczy Péter Hagyatékgondozó Műhely.
A fenti dátum a bélyegzőn szereplő adat.
Üres boríték. A fenti dátum a postai bélyegzőn szereplő adat.
Távirat Tihanyból. A fenti dátum a bélyegzőn szereplő adat.
14 darab darabonként 1 oldal terjedelmű háztartásban hagyott üzenet.